section_heading: Sezona 2016./17.
paragraph_text: U uzvratnoj utakmici osmine-finala Lige prvaka protiv Manchester Cityja koja se igrala na stadionu Louis II dana 15. ožujka, Mbappé je već u osmoj minuti postigao pogodak (njegov jedanaesti zgoditak u posljednjih 11 utakmica u svim natjecanjima), a kojim je pomogao Monacu da navedenu utakmicu dobije rezultatom 3:1 te prođe u četvrt-finale natjecanja zahvaljujući većem broju postignutih pogodaka u gostima (ukupan rezultat obje utakmice bio je 6:6).<ref> U četvrt-finalu Monaco je igrao protiv Borussije Dortmund, a Mbappé je iznudio jedanaesterac te postigao još dva pogotka u gostujućoj 2:3 pobjedi.<ref> U uzvratnoj utakmici Mbappé je postigao prvi pogodak u srazu koji će u konačnici završiti rezultatom 3:1 za Monaco i kojim će klub iz kneževine proći u polufinale natjecanja.<ref> Tamo ga je eliminirao Juventus ukupnim rezultatom 1:4 u obje utakmice, a Mbappé je bio strijelac jedinog Monacovog gola u uzvratnom susretu.<ref> Sezonu 2016./17. Mbappé je završio s 26 postignutih pogodaka u 44 odigrane utakmice u svim natjecanjima, a Monaco je u konačnici osvojio naslov prvaka Francuske.